Dankie Daniel vir jou oplettendheid. Ek sal dit verwyder. Hopelik word die lys verder gou opgedateer tot op hede. Dis egter moeilik om van al die bundels te weet wat selfpublikasies is.
2)Lourens Taljaard (1972): In sy ‘Geskiedenis van die Afrikaanse Literatuur 1’ verwys Kannemeyer (1978: 299) na ‘n “aantal rymelaars” in die vroeë en middeldertigs. Een van hulle is ‘n Lourens Taljaard. As dit dieselfde digter is as hierbo, is ‘Drome van gister. Gedigte oor die lewe en die liefde’ waarskynlik nie sy digdebuut nie.
Ek besit bundels van drie digters wat nie op Versindaba se lys verskyn nie en hoofsaaklik as prosaskrywers bekend is. Hoewel ek nie 100% seker is of die bundels hul digdebute is nie, word die indruk gewek dat hulle wel is. Nietemin, hulle hoort waarskynlik op die lys.
G.S. Nienaber noem in die voorwoord dat die digter “die prys van die beste gedig verower in die wedstryd wat die Huisgenoot in 1924 uitgeskryf het terwyl I.D. du Plessis die tweede prys ontvang het.”
Wens iemand kon vir my sê wat van N.A.Liebenberg geword het. Hy het in 1971 met Die Eerste Gety gedebuteer.Ek het hom (Nick) destyds in die Kaap leer ken. My vermoede is dat hy oorlede is. Ek sou graag wou weet.
Marlise, dit is nogal skokkend. Sover ek weet, het geen resensent daarop gewys nie. Hoekom het jy destyds stilgebly?
Kannemeyer het waarskynlik nooit Liebenberg se bundel gelees nie. Ek ook nie. Daar was nie ‘n tweede bundel nie.
@ Helena Kolbe : kan jy bietjie meer vertel? Jy sê jy het meneer Liebenberg geken? Hoe en waar? Watse (pleeg)werk het hy gedoen, was hy jonk of oud daardie tyd? Ek wonder ook maar net wat het van hom geworre…?
Maar ek vermoed hy onthou nie meer daardie gesprek nie. Sê groete. En sê vir hom ek is jammer dat hy nou so as ware aan die hare uit die kas gesleep moes word.
BB was op pad na lieben berg, maar verdwaal toe in die heuwel van die nag. Gelukkig het hy dit nie in Kaaps geskrywe nie.